Lorna Maseko

Lorna Maseko (bɛ dɔɣi o la silimin gɔli July dabaata dali,1983 yuuni), o nyɛla ninvuɣ' so ŋun duɣira, ka nyɛ South Africa nira ŋun tumdi pɔhim zuɣu tuma ka daa lahi nyɛ "ballet" wa'wari-kurili.

Piligu biɛhigu mini shikuru baŋsim bɔbuMaseko nyɛla bɛ ni daa dɔɣi so Johannesburg din be Alexandra ka lahi wumsi o ni. O ma daa nyɛla ŋun deeri saamba ka o ba mi nyɛ ŋun duhiri loori. O malila biɛli ŋun nyɛ paɣa ka mali tizobihi ban nyɛ paɣaba niriba ayi. Maseko daa dila pilila "ballet" sahashɛli o ni daa nyɛ yuma awɔi ka Martin Schonberg wuhiri o ka o daa ti paasi "Cecchetti method". O niŋla "Bachelor of Communications" shikuru yuli booni "University of South Africa" ka daa naan yi ti zaŋ yuuni bɔhim duɣibu tuma.
Tuma
Waa wabu n daa nyɛ Maseko tuuli tuma zaŋ hali ka o daa naan yi ti paai yuuni pishinaanu. O daa nyɛla ŋun go pam sahashɛli o ni daa nyɛ yuuni pinaayɔbu ka daa ti kpaɣiri "Prix de Lausanne" kompatessa ni. 2005 yuuni, o daa di "premiere black ballerina" South Africa.2007 yuuni, Ŋuna n daa nyɛ Kitri be "Pretoria" "Don Quixote" purodakshin ni. O ni daa yi "South African Ballet Theatre" chiri pinaanii nyaaŋa, o daa labi steeji maa zuɣu 2009 yuuni ni o ti tum "Carmen" tuma.

Maseko daa pilila talivisa ni tumbu, ka daa tiri "Afro Showbiz News" mini bɛ ni daa boli shɛli "The Weekender for SABC". 2006 yuuni o daa nyɛla ŋun paai "Top Billing" kpalinkpaa, ka daa lahi labi ti zani li 2010 yuuni. O daa di "November Woman In Action" ka di nyɛla True Love Magazine nim n daa ti o li 2007 yuuni.

O daa nyɛla sariya diri South Africa nim "So You Think You Can Dance" ni  2013 yuuni, o daa lahi kpaɣiri e.tv deen shɛli bɛ ni daa boli "I Love South Africa" ni 2014 yuuni, ka daa lahi be Zaziwa buyi niŋbu ni.

2015 yuuni, Maseko daa kpaɣiri "MasterChef South Africa" kompateesa ni ka daa kpahim baŋ ni o mani duɣibu baŋsim. Ŋuna n daa be  2016 yuuni duɣibu seen shɛli bɛ ni daa boli "Top Chef SA" tooni ka daa niŋ o maŋmaŋa dini suuna boli li "The Hostess with Lorna Maseko" ka daa niŋli SABC3 yuuni din daa ti paya na.Maseko daa yooi la "The Bread Basket"  Morningside Shopping Centre, amaa o bi lahi su li. 2018 yuuni, o daa pili ninliha kpanjɔri zaŋ bahi YouTube solɔɣu zuɣu ka daa boli li "Lorna With A Pinch Of Salt".

Maseko daa zaŋ o duɣibu maa du tiŋduya 2019 yuuni, ka daa yina paɣaba alaafee gbaŋ. O daa nyɛla ŋun su "World Restaurant Awards" ʒia Anashaara goli February, Paris ka daa nYɛ bɛ ni boli so ka o ti di alizama TEDxKedgeBS, KEDGE Business School Marseille dundɔŋ ni. Din nyaaŋa o daa chaŋ Stockholm Anashaara goli April ni o ti tɔhi pahi "EAT Forum" ni, laɣingu din tuhiri kum lubu dunia ka bi bɔri nyɔri.O daa kpe "Taste of London" mini "Taste of Dubai" ni.

Maseko mini "" daa dihi gbana din jendi buku yɛltɔɣa ka daa yihi o tuuli duɣibu buku na "Celebrate with Lorna Maseko" Anashaara goli September 2019 yuuni. Di daa dila "best celebrity chef" duɣibu buku mini tiŋduya duɣibu buku 2020 yuuni "Gourmand Awards" ni. Bɛ daa piigi o ambasada zaŋti "beauty brand Justine".

 Maŋmaŋa biɛhigu 
Maseko mini Gcina "GC" Lukhele n daa niŋ taba amiliya, ŋun kɔhiri nɛma, Anashaara goli December 2010 yuuni, Memoire din be Muldersdrift. Bɛ daa chela taba 2016 yuuni. 2020 yuuni, Desirable daa niŋya ni Maseko mini "EFF" siyaasanira ŋun pa be "MK Party" nira, Floyd Shivambu; ka bɛ dɔɣi bi'puɣinbila.

Kundivihira

Pubu:Lahabaya zaa